Pa tronk toe oor seksdade met seun, broerskindŉ Pa van Welkom in die Vrystaat is tot ses jaar tronkstraf gevonnis vir seksdade met sy seun en broerskind. Ao. Malebo Khosana, woordvoerder van die polisie, sê die 42-jarige pa het die dade tussen 2008 en 2013 gepleeg. Khosana sê die pa het sy sewejarige seun en sesjarige broerskind gedwing om te kyk terwyl hy masturbeer en aan hom te vat. Die pa het sy seun ook gedwing om met sy geslagdeel te speel terwyl hy saam hom gebad het en om na pornografie te kyk. Die pa is in November 2012 in hegtenis geneem en kort hierna op borg vrygelaat waarna hy by sy broer gaan bly het. Khosana sê die pa het, terwyl hy by sy broer gebly het, sy broerskind seksueel gemolesteer. Hy het sy broerskind onder meer gedwing om hom te masturbeer.